wickkiey/tamil-wikipedia-chunked huggingface dataset:
# ஓம் பிரகாஷ் ராவத்

**ஓம் பிரகாஷ் ராவத்** (பிறப்பு திசம்பர் 2, 1953) முன்னாள் இந்தியத் தலைமைத் தேர்தல் ஆணையர் ஆவார். இவர் மத்தியப் பிரதேச பிரிவைச் சேர்ந்த, 1977 ஆம் ஆண்டு குழுவில் வந்த ஓய்வு பெற்ற இந்திய ஆட்சிப் பணி அலுவலராவார். மத்திய சட்ட அமைச்சகம் இவரைத் தலைமைத் தேர்தல் ஆணையராக சனவரி 20 அன்று நியமித்தது. தலைமைத் தேர்தல் ஆணையராகப் பதவி வகித்து வந்த ஏ.கே. ஜோதியின் பதவிக்காலம் சனவரி 22 ஆம் தேதி நிறைவடைந்தது. புதிய தலைமைத் தேர்தல் ஆணையராக ஓம் பிரகாஷ் ராவத் சனவரி 23 அன்று பதவியேற்றார். இவர் முன்னதாக இந்திய பொதுத்துறை தொழில் அமைச்சக செயலராகவும் பணியாற்றியுள்ளார்.
# ஓம் பிரகாஷ் ராவத்

## கல்வி

இவர் முதுகலை இயற்பியல் பட்டத்தை வாரனாசி, பனாரசு இந்துப் பல்கலைக்கழகத்திலும் முடித்துள்ளார். இவர் 1989-90 ஆண்டுகளில், ஐக்கிய இராச்சியத்தில், சமூக வளர்ச்சித் திட்டமிடல் பாடத்தில் முதுகலைப் பட்டத்தைப் பெற்றுள்ளார்.
# தோசிஹைட் மசகாவா

**தோசிஹைட் மசகாவா** (*Toshihide Maskawa*, 7 பெப்ரவரி 1940 – 23 சூலை 2021) நகோயா, ஜப்பானில் பிறந்தார். இவர் ஒரு ஜப்பானிய தத்துவார்த்த இயற்பியலாளர் ஆவார். துகள் இயற்பியலில் ஏற்றம்-இணை சமச்சீர் மீறல் (CP-Violation) குறித்த இவரது பணிக்காக 2008 ஆம் ஆண்டிற்கான இயற்பியலிற்கான நோபல் பரிசு இவருக்குக் கிடைத்தது. "*உடைந்த சமச்சீரின் தோற்றம் குறைந்தபட்சம் மூன்று குவார்க்கு குடும்பங்கள் தோன்றுவதற்கு காரணமாக இருப்பதை கண்டுபிடித்ததற்காக*" இப்பரிசைப் பெற்றார். மேலும் பரிசுத்தொகையில் மூன்றில் ஒரு பங்கைப் பெற்றார்.
# தோசிஹைட் மசகாவா

## ஆரம்ப வாழ்க்கையும், கல்வியும்

1962 ஆம் ஆண்டு தோசிஹைட் நகோயா பல்கலைகழகத்தில் இளநிலை பட்டம் பெற்றார். பின்னர் 1967 ஆம் ஆண்டு முனைவர் பட்டம் (PhD) துகள் இயற்பியலில் சோசி சகாடாவின் வழிகாட்டுதலில் நகோயா பல்கலைகழகத்தில் பெற்றார்.
# தோசிஹைட் மசகாவா

## ஆய்வுப் பணி

1970 களின் தொடக்கத்தில் கியோட்டோ பல்கலைக்கழகத்தில், மகோடோ கோபயாஷியுடன் இணைந்து மாதிரி துகள் இயற்பியலில் உடைந்த சமச்சீர்மை (CP - மீறல்) பற்றி ஆய்வில் தோசிஹைடும் ஒத்துழைத்தார். மசகாவா மற்றும் கோபயாஷி கோட்பாடு குறைந்தபட்சம் மூன்று தலைமுறை குவார்க்குகள் இருப்பதாகக் கண்டறிந்தது, இது நான்கு ஆண்டுகளுக்கு பின்னர் கீழ் குவார்க்கின் பரிசோதனைகள் மூலம் இந்த கண்டுபிடிப்பு உறுதிப்படுத்தப்பட்டது.  
மசகாவா மற்றும் கோபாயாசியின் 1973 ஆம் ஆண்டு "பலவீனமான பரஸ்பர எதிர்வினை மறுசீரமைப்பு கோட்பாட்டின் CP மீறல்" கட்டுரை வெளியானது. இந்தக் கட்டுரை மிக உயர்ந்த ஆற்றல் இயற்பியல் துறையின் மிகச் சிறந்த நான்காவது கட்டுரையாக மதிப்பிடப் பட்டுள்ளது.
# பிரான்சு ஆன்னி கோர்தவா

**பிரான்சு ஆன்னி தொமினிக் கோர்தவா** *(France Anne-Dominic Córdova)* (பிறப்பு:ஆகத்து 5, 1947) ஓர் அமெரிக்க வானியற்பியலாளரும் தொழில்முனைவு ஆட்சியாளரும் ஆவார். இவர் தெசிய அறிவியல் அறக்கட்டளையின் இயக்குநரும் ஆவார். முன்பு இவர் 2007 இல் இருந்து 2012 வரை பர்டியூ பல்கலைக்கழகத்தின் பதினொறாம் தலைவராக இருந்துள்ளார்.
# பிரான்சு ஆன்னி கோர்தவா

## வாழ்க்கை

### இளமை

இவர் பன்னிரு குழந்தைகளில் மூத்தவராகப் பிரான்சு நாட்டில் பாரீசில் பிறந்தார். இவரது தாயார் ஓர் அயர்லாந்து அமெரிக்கர். இவரது தந்தையார்மெக்சிகோ அமெரிக்கரும் அமெரிக்கப் படைத்துறைக் கல்விக்கழகத்துப் பட்டதாரியும் வணிகரும் ஆவார். இவர் கலிபோர்னியாவில் உள்ள இலா பியூயண்டே பேராயர் அமத் உயர்நிலைப் பள்ளியில் படித்தார். இவ்வூர் இலாசு ஏஞ்சலீசி நகருக்குக் கிழக்கே அமைந்துள்ளது. பின்னர் சுட்டான்போர்டு பல்கலைக்கழகத்தில் சேர்ந்தார். இங்கே இவர் ஆங்கிலத்தில் இளவல் பட்டம் பெற்ரார். பின்னர் மாந்தவியலில் ஓசாகாவில் உள்ள சாப்போதெக் இந்திய பியூப்ளோ மக்களைப் பற்றிக் களப்பணி ஆற்றினார். பிறகு இவர் 1978 இல் கலிபோர்னியா தொழில்நுட்ப நிறுவனத்தில் இயற்பியலில் முனைவர் பட்டம் பெற்றார்.
# பிரான்சு ஆன்னி கோர்தவா

## வாழ்க்கை

### சொந்த வாழ்க்கை

இவர் அறிவியல் கல்வியாளராகிய கிறித்தியான் ஜே. பாசுட்டரை மண்ந்தார். இவர்களுக்குஆன்னி காத்தரைன், சுட்டீபன் என இரு குழந்தiயர் உண்டு.
# ழீன்னே துமே

**ழீன்னே துமே** *(Jeanne Dumée)* (பாரீசு 1660 - 1706) ஒரு பிரெஞ்சு வானியலாளரும் *Entretiens sur l’opinion de Copernic touchant la mobilité de la terre*(புவியின் இயக்கம் பற்றிய கோப்பர்நிக்கசுவின் கருத்தின் பாலான விவாதங்கள்) எனும் பிரெஞ்சு வானியல் பாடநூல் ஆசிரியரும் ஆவார். இவர் ஒரு பெண்ணியவாதியும் ஆவார்.
# ழீன்னே துமே

## நூல்தொகை

Oglive, Marilyn Bailey (1986). Women in science: antiquity through the nineteenth century: a
biographical dictionary with annotated bibliography. Cambridge, Mass: MIT Press.  
Tooke, William (1789). A new and general biographical dictionary: containing an historical
and critical account of the lives and writings of the most eminent persons in every nation;
particularly the British and Irish; from the earliest accounts of time to the present period.
G. G. and J. Robinson.  
Lienhard, John H. "No. 407: Women in Astronomy." No. 407: Women in Astronomy. Accessed
April 29, 2016. http://www.uh.edu/engines/epi407.htm.  
"European Life in the Eighteenth Century - Family Life and Education." European Life in the
Eighteenth. Accessed April 29, 2016. http://www.historydoctor.net/Advanced Placement
European History/Notes/european_life_in_the_eighteenth_century_family_life.htm.  
"The International Astronomical Union Minor Planet Center." Discovery Circumstances:
Numbered Minor Planets (10001)-(15000). Accessed April 29, 2016.
http://www.minorplanetcenter.net/iau/lists/NumberedMPs010001.html.  
Schiebinger, Londa (1991). The mind has no sex? : women in the origins of modern science
(1st Harvard pbk. ed.). Cambridge, Mass.: Harvard University Press.  
Caminer Turra, Elisabetta (2003). Selected writings of an eighteenth-century Venetian woman
of letters. Edited and Translated by Catherine M. Sama. Chicago: University of Chicago
Press.  
Alic, Margaret (1986). Hypatia's heritage : a history of women in science from antiquity
through the nineteenth century. Boston: Beacon Press.  
"« Entretien Sur L'opinion De Copernic Touchant La Mobilité De La Terre », Dédié Au
Chancelier Boucherat, Par Jeanne DUMEE, De Paris." Gallica. Accessed April 29, 2016.
http://gallica.bnf.fr/ark:/12148/btv1b9062028n/f5.image.  
Noble, David F. (1992). A world without women : the Christian clerical culture of Western
science (1. ed.). New York: Knopf.  
Finot, Jean (1913). Problems of the sexes. New York and London: G. P. Putnam's sons.  
Osen, Lynn M. (1990). Women in mathematics (10. print. ed.). Cambridge, Mass. [u.a.]: Mit
Press.
# பண்டைத் தமிழகத்தின் சமயம்

சங்க காலத் தமிழகத்தில் (பொ.ஊ.மு. 600 முதல் பொ.ஊ. 200 வரை) தமிழ் மக்களின் வாழ்வில்; சைவம், வைணவம், முருக வழிபாடு, பௌத்தம், சைனம், ஆசீவகம், நாட்டுப்புறத் தெய்வ வழிபாடு போன்ற பல சமயங்கள், வழிபாடுகள் இடம்பெற்றிருந்தன. சமய ஆசிரியர்கள் சமயப் பொறையைக் கடைப்பிடித்தனர், சமய விவாதங்களை வெளிப்படையாக ஊக்குவித்தனர், ஒவ்வொரு பிரிவினரையும் அழைத்து சமய ஆசிரியர்கள் பொது மக்கள் மத்தியில் தங்கள் கோட்பாடுகளைப் பற்றி சொற்பொழிவாற்றினர்.
# பண்டைத் தமிழகத்தின் சமயம்

## தமிழ்ச் சமயங்கள்

தமிழ்ப் பேசும் மக்களுடைய சமய மரபுகள் மற்றும் பழக்கவழக்கங்கள் தமிழ் மதங்களாக அவர்களிடம் இருந்து பிரிக்கவியலாததாக இருந்துள்ளன. தமிழர்களின் தாயகமானது தற்கால இந்திய மாநிலமான, தமிழ்நாடு மற்றும் இலங்கையின் வடக்கு மற்றும் கிழக்குப் பகுதியாக அறியப்படுகிறது. தமிழர்கள் மலேசியா, சிங்கப்பூர், தென்னாப்பிரிக்கா, ஆத்திரேலியா, பெரிய பிரித்தானியா, அமெரிக்க ஐக்கிய நாடு, கனடா, ரீயூனியன், மியான்மர், மொரிசியசு மற்றும் ஐரோப்பா கண்டத்தின் பல நாடுகளிலும் தங்கள் தாயகத்தில் இருந்து குடிபெயர்ந்து வாழ்கின்றனர். குடிபெயர்ந்த பல தமிழர்கள் தங்கள் கலாச்சாரம், மொழியியல் மற்றும் சமய பாரம்பரியம் ஆகியவற்றைத் தக்கவைத்துக் கொண்டுள்ளனர்.
# பண்டைத் தமிழகத்தின் சமயம்

## தமிழ்ச் சமயங்கள்

### பழந்தமிழர் சமயம்

கிறிஸ்து பிறப்புக்கு பல நூற்றாண்டுகளுக்கு முன்னர் தென்னிந்தியாவில் கற்கால கால்நடை வளர்ப்பு கலாச்சாரம் நிலவியது. ஒப்பீட்டளவில் முதல் நூற்றாண்டில், நன்கு வளர்ந்த நாகரிகமாக முதிர்ச்சியடைந்து இருந்தது. இது குறித்து தொல்காப்பியம் (பொ.ஊ.மு. ஏழாம் நூற்றாண்டு) மற்றும் சங்க இலக்கியத் தமிழ் நூல்களில் சில விவரங்கள் உள்ளன.  
பண்டைய தமிழ் இலக்கண நூல்களான தொல்காப்பியம், சங்க இலக்கியங்களான பத்துப்பாட்டு, எட்டுத்தொகை போன்ற நூல்கள் பண்டைய தமிழ் மக்களின் துவக்கக்கால சமய வாழ்வைக் காட்டுகின்றன. தொல்காப்பியமானது தமிழர்களில் பெரும்பான்மையினர் விரும்பும் கடவுளாக மயில்மீது அமர்ந்தவனும் செந்நிறத்தவனான என்றும் இளமையும், அழகுமுடையவனான முருகன் என்கிறது. சிவன் மிக உயர்ந்த கடவுளாக கருதப்படுகிறார். முருகன் மற்றும் சிவன் ஆகியோரின் ஆரம்பகால வடிவங்கள் உள்ளூர் தாவரங்கள் மற்றும் விலங்கினங்கள் ஆகியவற்றுடன் இணைந்தவையாக சிந்து சமவெளி நாகரிக காலம்வரை செல்கிறது. சங்ககால நிலம், பருவ காலம் ஆகியவை ஐந்து தினைகளாக அதாவது வகைகளாக பிரிக்கப்பட்டிருந்தன. இந்த ஐந்தினைகளில் ஒவ்வொரு தினைகளுக்குமான கடவுள்களைத் தொல்காப்பியம் குறிப்பிடுகிறது, அவை மலையும் மலைச்சார்ந்த பகுதியுமான *குறிஞ்சி*க்கு சேயோன், காடும் காட்டைச் சார்ந்த பகுதியான *முல்லை*ப் பகுதிக்கு மாயோன், வறண்ட நிலப்பகுதியான *பாலை*க்கு கொற்றவை, வயலும் வயல்சார்ந்த பகுதியான மருதத்துக்கு வேந்தன், கடலும் கடல்சார்ந்த பகுதியுமான நெய்தலுக்கு வருணன் ஆகிய தெய்வங்களாகும். கிருட்டிணன், பலராமன் போன்ற பிற தெய்வங்கள் காலப்போக்கில் சங்ககால சமயத்தில் இணைந்தனர். துவக்கக்கால வேத சமயத்தில் தமிழர்களின் செல்வாக்கு தெளிவாகக் காணப்படுகிறது, இந்த அம்சங்கள் பல ஏற்கனவே பழமை வாய்ந்த இந்திய-ஆரிய மொழிகளில் உள்ளன, இதில் இருக்கு வேதத்தில் (பொ.ஊ.மு. 1500) உள்ள திராவிட மொழிகளில் கடன் வாங்கப்பட்ட பன்னிரண்டு சொற்களும் அடங்கும். இது பண்டைய தமிழர்கள் மற்றும் இந்திய-ஆரியர்கள் இடையேயான ஆரம்பகால சமய மற்றும் பண்பாட்டு இணைப்பு அல்லது கலவையைப் பிரதிபலிக்கிறது. இது இந்து சமயம், பௌத்தம், சைனம் ஆகியவற்றில் புனித சின்னங்களாக விலங்குகள், தாவரங்கள் ஆகியவை இடம்பெற்றுள்ளது இதை மேலும் உறுதிப்படுத்துகிறது.  
தாய்த் தெய்வ வழிபாடானது பெண்மையை பெரிதும் மதித்த ஒரு சமூகத்தின் அடையாளமாகக் கருதப்படுகிறது. அனைவருக்கும் பிறப்பளித்த இந்த தாய் தெய்வம் ஒரு கன்னியாக கருதப்பட்டார். சங்ககாலத்தில் இருந்த கோயில்களில் குறிப்பாக மதுரையில், பூசிக்கப்பட்ட தாய்த் தெய்வம் இருந்ததாகத் தோன்றுகிறது. சங்க இலக்கியத்தில், பழமுதிர்சோலை சன்னதியில் குறவப் பூசாரியால் நிகழ்த்தப்பட்ட சடங்கின் விரிவான விளக்கம் உள்ளது.
# பண்டைத் தமிழகத்தின் சமயம்

## தமிழ்ச் சமயங்கள்

### வெறியாட்டம்

"வெறியாட்டம்" என்பது வழிபாட்டின்போது பெண்களுக்கு ஏற்படும் மருளைக் குறிக்கிறது. வெறியாட்டத்தின்போது கடவுளின் செல்வாக்குக்கு ஆட்பட்டு, பெண்கள் பாடி, ஆடுவர் அப்போது ஓரளவு கடந்தக் காலத்தைப் பற்றியும், எதிர்காலத்தைக் குறித்து முன்னறிவிப்பர், நோய்களையும் கணிப்பர். சங்க இலக்கியங்களில் இருபது புலவர்கள் வெறியாடலைச் சித்தரித்துள்ளனர். வெறியாடும் வேலன் அட்டமாசித்திகளுடைய தீர்கதரிசியாக கருதப்பட்டுள்ளார். வெறியாடல் ஆண், பெண் என இருபாலராலும் நடத்தப்பட்டது.
# பண்டைத் தமிழகத்தின் சமயம்

## தமிழ்ச் சமயங்கள்

### நடுகல்

துவக்கக்காலத் தமிழர்கள் மத்தியில் நடுகல் எழுப்பி வழிபடும் வழக்கம் நடைமுறையில் இருந்தது, அது சங்க காலத்துக்குப் பிறகும் நீண்டகாலமாக சுமார் 11 ஆம் நூற்றாண்டு வரை தொடர்ந்து இருந்துள்ளது. இந்த நடு கற்களை வணங்குதல் போரில் வெற்றிக்கு வழிவகுக்கும் என்ற நம்பிக்கை இருந்துள்ளது.
# பண்டைத் தமிழகத்தின் சமயம்

## தமிழ்ச் சமயங்கள்

### தெய்யம்

தெய்யம் என்ற தெய்வீக நடனம் கேரளத்திலும் மற்றும் தமிழ்நாடு, கருநாடகத்தின் சில பகுதிகளில் பிரபலமாக உள்ளது. தெய்யம் ஆடுபவரின் உடலில் வணங்கப்படும் தெய்வமோ அல்லது அவ்வட்டார வீரனோ பிரவேசிப்பதற்காக நம்புகிறார்கள். ஆடுபவர் பக்தர்கள் மீது அரிசி எறிகிறார், ஆசீர்வதிப்பதன் அடையாளங்களாக மஞ்சள் தூளைப் பிரசாதமாகத் தருகிறார். தெய்யமானது நடனம், அபிநயம், இசை ஆகியவற்றை உள்ளடக்கியது. மேலும் இது பழங்காலப் பழங்குடியினரின் பழக்கவழக்கங்களை உள்ளடக்கியதாக, வீரர் வழிபாடு மற்றும் மூதாதையர்களின் ஆண்மா ஆகியவற்றிற்கு பெருமளவு முக்கியத்துவத்தை அளிக்கிறது. இது ஒரு சமூக-சமய விழாவாக உள்ளது. 400 க்கும் மேற்பட்ட தெய்யங்கள் உள்ளன, ரக்த சாமுண்டி, கரி சாமுண்டி, முச்சிலோட்டு பகவதி, வயனாடு குலேவன், குலிகன், போத்தன் ஆகியவை மிகவும் அற்புதமான தொய்ய நடனங்களாகும். இவை கோவில்களின் முன்பு மேடை, திரைச்சீலை போன்றவை இல்லாமல் ஆடப்படுகின்றன. இதில் ஆதி காலத் தமிழ்ச் சமயத்தின் பண்புகள் உள்ளன.  
பெரும்பாலான கிராமங்களின் அமைப்பு தரமானதாக உள்ளதாக கருதலாம். அம்மன் (தாய் தெய்வம்) கோயில் கிராமங்களின் மையத்தில் அமைந்து இருக்கும். மேலும் ஆண் காவல் தெய்வத்துக்கு கிராமத்தின் எல்லையின் சன்னிதி இருக்கும். தற்காலத்தில், அம்மன் தனியாக வணங்கப்படும் தெய்வமாகவோ அல்லது வேத வழிபாட்டுத் தெய்வமாகவோ மாறிப்போயுள்ளது.
# பண்டைத் தமிழகத்தின் சமயம்

## மன்னர் வழிபாடு

### சங்க காலமும் முன் சங்க காலமும்

அரசரானவர் தெய்வீகமானவராக கருதப்பட்டு, சமய முக்கியத்துவம் கொண்டவராக தமிழகத்தில் கொண்டாடப்பட்டார். அரசர் 'கடவுளின் புவிப் பிரதிநிதி' என்று கருதப்பட்டார். அவர் வாழுமிடம் *கோயில்* எனப்பட்டது அதன் பொருள் "மன்னரின் இல்லம்" என்பதாகும். தற்காலத்தில் தமிழில் கோயில் என்பது இறைவழிபாட்டு இடத்தை அழைக்கப் பயன்படுத்தப்படுகிறது, இதை ஒப்பு நோக்கும்போது இறைவனுக்கு அளிக்கும் மரியாதையைப் போன்றே மன்னரும் தமிழ் மக்களால் வழிபாட்டுக்கு உரியவராக இருந்ததை அறியலாம்.  
மன்னரைக் குறிக்கும் சொற்களான கோ, இறை, ஆண்டவன் போன்றவை தற்காலத்தில் கடவுளைக் குறிக்கும் சொற்களாக மாறிவிட்டன. புறநானூறில் மோசிகீரனார் கூறுவது:  
அரசர் நீதி தவறினால் பஞ்சம் அல்லது அழிவு போன்றவற்றால் நாடு பாதிக்கப்படும் என்ற நம்பிக்கை இருந்தது. இந்தக் கூறுகள் பிற்காலத்தில் இந்து சமயத்தால் உள்வாங்கப்பட்டன, அதன் வெளிப்பாடாக, சிவனுக்கும் அரசி மீனாட்சியுடன் திருமணம், அவர்கள் மதுரை அல்லது வஞ்சிக்கோவில் இருந்து ஆண்டது போன்ற தொன்மங்களும், பிற்காலத்தில் தமிழ் வழிபாட்டுடன் இணைக்கப்பட்ட இந்திரன் போன்றவை இதைக்காட்டுகின்றன. தொல்காப்பியர் மூவேந்தரை வான்புகழ் மூவர் என்று குறிப்பிடுகிறார். தமிழ் மொழி பேசும் தென்னிந்தியாவில், தெய்வீக அரசதிகாரம் என்ற கருத்து மாநிலத்திலும், கோவில்களிலும் முக்கிய பாத்திரத்தை வகிக்க வழிவகுத்தது.
# பண்டைத் தமிழகத்தின் சமயம்

## மன்னர் வழிபாடு

### இடைக்காலம்

இராசராச சோழனைக் குறித்து திருவேலங்காடு செப்பேடானது, "அருண்மொழியின் உடலில் காணப்பட்ட சில அடையாளங்களைப் பார்த்த பொழுது, மூவுலகையும் காக்கும் ஆற்றல் படைத்த திருமாலே, பூஉலகுக்கு வந்திருப்பதாக நினைத்து,..." என்று குறிப்பிடுகிறது. பக்தி இயக்கத்தின் போது, கவிஞர்கள் பெரும்பாலும் கடவுளர்களை அரசர்களுடன் ஒப்பிட்டனர்.
# பண்டைத் தமிழகத்தின் சமயம்

## இந்து சமயம்

அருகில் சாளுவன் குப்பத்தில் உள்ள முருகன் கோயில்.]]
மாமல்லபுரத்திற்கு அருகில் சாளுவன் குப்பத்தில் 2005 இல் அகழப்பட்ட செங்கல் கோயிலானது சங்க காலத்திற்கு முந்தியது ஆகும். இது தமிழ்நாட்டில் காணப்படும் கோயில்களில் பழமையான கோவிலாக கருதப்படுகிறது. இக்கோவில் வடக்கு நோக்கி அமைந்துள்ளது பெரும்பாலான இந்துக் கோவில்கள் கிழக்கு அல்லது மேற்கு நோக்கி அமைந்துள்ளது போலன்றி, *சிற்ப சாத்திரங்கள்* எழுதப்படுவதற்கு முன்பே இக்கோயில் கட்டப்பட்டதாக நம்பப்படுகிறது.  
சங்க காலத்தில், சிவன், முருகன், திருமால், கொற்றவை போன்ற பிரபலமான தெய்வங்கள் இருந்தன. சங்ககால நிலம், பருவ காலம் ஆகியவை ஐந்து திணைகளாக அதாவது வகைகளாக பிரிக்கப்பட்டிருந்தன. இந்த ஐந்து நிலப்பகுதிகளும் ஐந்து முதன்மை தெய்வங்களுடன் தொடற்புபடுத்தப்பட்டிருந்தன. மலையும் மலைச்சார்ந்த பகுதியுமான குறிஞ்சிக்கு முருகன், காடும் காட்டைச் சார்ந்த பகுதியான முல்லைப் பகுதிக்கு திருமால், வறண்ட நிலப்பகுதியான பாலைக்கு கொற்றவை, வயலும் வயல்சார்ந்த பகுதியான மருதத்துக்கு வேந்தன், கடலும் கடல்சார்ந்த பகுதியுமான நெய்தலுக்கு வருணன் ஆகிய தெய்வங்களாகும். இந்தக் காலத்தில் மற்ற பிரபல தெய்வங்களாக காதல் கடவுளான காமனும், சூரியன், சந்திரன், மரண தேவனான யமன் ஆகியோர் இருந்தனர். தமிழ் நாட்டிலிருந்த பிராமணர்கள் வேத வாழ்வுக்கு முக்கியத்துவத்தை அளிப்பவர்களாக இருந்தனர. வேத சடங்குகளைக் கற்ற பிராமணர்கள், பொதுவாக அரசர்களின் ஆதரவில் இருந்தனர்.  
சங்க காலக் கோவில்கள் அழியக்கூடிய பொருட்களான சுண்ணாம்புச் சாந்து, மரம், செங்கல் போன்ற பொருட்களால் கட்டப்பட்டன. அந்தக் கட்டுமானங்கள் இன்று இல்லாமல் போய்விட்டன. இந்தக் காலத்துக்கு உட்பட்ட வரலாற்று முக்கியத்துவம் கொண்ட கட்டமைப்புகளாக இன்றுவரை எஞ்சியுள்ளவை இயற்கையான பாறைகளில் துறவிகளுக்காக வெட்டப்பட்ட கற்படுக்கைகள் ஆகும். *சிலப்பதிகாரம்* மற்றும் சங்க இலக்கியங்களான *கலித்தொகை*, *முல்லைப்பாட்டு*, *புறநானூறு* போன்றவற்றில் பல வகைப்பட்ட கோயில்கள் குறித்து குறிப்பிடப்பட்டுள்ளன. அவற்றில் சில... *புறநிலைக்கோட்டம்* (நகரத்துக்கு வெளியே உள்ள கோயில்), *நெடுநிலைக்கோட்டம்* (உயர்ந்த கோயில்), *பல்குன்றக்கோட்டம்* (மலை உச்சியில் உள்ள கோயில்), *இளவந்திக்கோட்டம்* (நீராடுமிடமும், தோட்டமும் உள்ள கோயில்), *எழுநிலைமாடம்* (ஏழடுக்குக் கோயில்), *கடவுட்கட்டிநகர்* (கோயில் நகர்).  
இந்தக் காலத்தில் பிரபலமாக விளங்கிய திருவிழாக்களில் சில கார்த்திகை தீபம், திருவோணம், காமன் விழா, இந்திர விழா போன்றவை ஆகும். கார்த்திகைதீபம், பெருவிழா என்றும் அழைக்கப்பட்டது, இது ஒவ்வொரு ஆண்டும் கார்த்திகை மாதத்தில் கொண்டாடப்படுகிறது. காமன் விழா வசந்த காலத்தில் கொண்டாடப்பட்டது, அப்போது ஆண்களும், பெண்களும் நல்ல ஆடைகளை அணிந்து நடனமாடினர். இந்திரவிழாவில் வேதப் பலிகள், பல்வேறு தெய்வங்களை பிராத்தித்தல், இசை நிகழ்ச்சிகள், நடனம் ஆகியவை இடம்பெற்றன .
# பண்டைத் தமிழகத்தின் சமயம்

## சைனம்

தமிழ்நாட்டில் சைனத்தின் தோற்றம் குறித்து தெளிவாக இல்லை. இருப்பினும், சங்க காலத்திலேயே தமிழ்நாட்டில் குறிப்பிடத்தக்க அளவு சைனர்கள் இருந்தனர். தமிழ் சைன மரபுகளின் தோற்றம் மிகவும் பழமையானதாக இருக்கக்கூடும். இராமன் இலங்கைக்குச் சென்றபோது தென்னிந்தியாவில் வாழ்ந்த சைனத் துறவிகளுக்கு மரியாதை செலுத்தியதாக இராமாயணம் குறிப்பிடுகிறது. தமிழின் பழமையான நூலான தொல்காப்பியத்தை (பொ.ஊ.மு. 3 ஆம் நூற்றாண்டு) படைத்த ஆசிரியர் ஒரு சைனர் என்று சில அறிஞர்கள் கருதுகின்றனர்.  
பொ.ஊ.மு. இரண்டாம் நூற்றாண்டில் இருந்து தமிழ் நாட்டில் பல தமிழ்-பிராமிக் கல்வெட்டுகள் காணப்படுகின்றன. அவை சைனத் துறவிகள் மற்றும் அவர்களின் பக்தர்களோடு தொடர்புடையதாக கருதப்படுகின்றன.  
திருக்குறளை இயற்றிய திருவள்ளுவர் சைனராக இருக்கூடும் என்று அறிஞர் சிலர் கருதுகின்றனர். திருக்குறளில் சைவ உணவை ஆதரித்து ஒரு அதிகாரமே உள்ளது (அதிகாரம் 26), மேலும் ஒரு விலங்கைக் கொன்று உண்ணாமல் இருப்பது ஆயிரம் வேள்விகளைச் செய்வதைவிடச் சிறந்தது (குறள் 259) என்று கூறுகிறது.  
தமிழ் இலக்கியத்தில் ஒரு சிறந்த படைப்பான சிலப்பதிகாரத்தை இயற்றியவர் சைனத் துறவியான இளங்கோ அடிகள் ஆவார். இது அக்காலத்திய வரலாற்று நிகழ்வுகள் மற்றும் அப்போதைய சமயங்களான சைனம், பௌத்தம், சைவ சமயம் ஆகியவற்றைப் பற்றி இது விவரிக்கிறது. இந்த இலக்கியத்தின் முதன்மைப் பாத்திரங்களும் தமிழர்களால் மதிக்கப்படும் பாத்திரங்களான கண்ணகி மற்றும் கோவலன் ஆகியோர் சைனர் ஆவர்.  
சார்ச்சு எல். ஆர்ட்டின் கூற்றின்படி தமிழர் வரலாற்றில் கூறப்படும் தமிழ்ச் சங்கமானது "இலக்கிய சபைகளான: மதுரை சைன சங்கமே என்கிறார்:<blockquote>There was a permanent Jaina assembly called a Sangha established about 604 CE in Maturai. It seems likely that this assembly was the model upon which tradition fabricated the cangkam legend."</blockquote>எட்டாம் நூற்றாண்டில் சைன சமயம் தமிழகத்தில் வீழ்ச்சியடைந்தது, சைன சமயத்தைச் சேர்ந்த பல தமிழ் மன்னர்கள் இந்து சமயத்துக்கு குறிப்பாக சைவ சமயத்துக்கு மாறினர். என்றாலும் அப்போதும், சாளுக்கியர், பல்லவர், பாண்டியர் போன்ற மரபினர் பல காலம் சைன சமயத்திலேயே நீடித்தனர்.
# பண்டைத் தமிழகத்தின் சமயம்

## பௌத்தம்

புத்தர் பாதங்களைக் கல்லில் பொறித்து அதை பௌத்தர்கள் வணங்கினர். பௌத்த பக்தர்கள் அதை வலம்வந்து, தலையைப் பதித்து வணங்கினர். சிலப்பதிகாரம் பௌத்தத் துறவிகளின் சமயப் பணிகளைப் பற்றியும், அவர்களின் புனிதம், நல்லொழுக்கம் போன்றவற்றைக் குறிப்பிடுகிறது. சிலப்பதிகாரக் கதையின் தொடற்சியான மணிமேகலையானது கோவலன் மாதவி ஆகியோரின் மகளும் பௌத்தத்தைத் தழுவியவரான மணிமேகலையின் கதையைக் கூறுகிறது.  
பௌத்த விகாரங்களில் அல்லது மடாலயங்களில், துறவியர் சொற்பொழிவாற்றினர், அவர்கள் பார்வையாளர்களின் பார்வையில் படாமல் மறைக்கப்பட்ட இடத்தில் அமர்ந்திருந்தனர். சாதி வேறுபாடுகளை பௌத்தர்கள் கடைபிடிக்கவில்லை, அனைவரையும் ஏற்றத்தாழ்வில்லாமல் சமத்துவத்தை நிலைநிறுத்துவதற்கு அழைத்தனர். சுயக் கட்டுப்பாடு, ஞானம், தொண்டு ஆகியவற்றையுடைய ஏராளமான பௌத்தத் துறவிகள் பழந்தமிழ் நாட்டில் இருந்தனர்.
# பண்டைத் தமிழகத்தின் சமயம்

## கிறித்தவம்

மன்னனின் ஆதரவோடு புனித தோமாவால் கட்டப்பட்தாக கருதப்படும் தமிழகத்தின் முதல் தேவாலயமாக கருதப்படும் திருவிதாங்கோடு அரப்பள்ளி.]]
பொ.ஊ. 52 இல் மலபார் கடற்கரையில் உள்ள முசிறியில் இறங்கிய புனித தாமசால் இந்தியாவில் கிறிஸ்துவம் அறிமுகப்படுத்தப்பட்டது. இந்தப் பண்டைய கிறித்தவர்கள் தற்காலத்தில் புனித தாமசு கிறித்தவர்கள் அல்லது சிரியன் கிரித்துவர் அல்லது நசுரானி என்று அறியப்படுகின்றனர். அவர்கள் இப்போது சிரோ-மலபார் கத்தோலிக்கர், சிரோ-மலங்கர கத்தோலிக்கர், மலங்கார மரபுவழி, யாக்கோபியர், மலங்கார மார்தோமா போன்ற பல்வேறு பிரிவுகளாகப் பிரிந்துள்ளனர். சிரியன் கிறித்தவர்கள் சாதி மற்றும் மக்கள் பிரிவுகளில் இந்துக்களின் அதே விதிகளைப் பின்பற்றி வந்தனர், சில நேரங்களில் அவர்கள் மக்களை பொதுவானவர்களாக கருதினர். அவர்கள் அகமண முறையைப் பின்பற்றுபவர்களாக இருக்கிறார்கள், மற்ற கிறித்தவ பிரிவினருடன் புறமணத்தில் கூட ஈடுபடுவதில்லை. புனித தாமசு கிறித்தவர் இடையில் சாதி அடுக்கு முறை பாரம்பரியமாக நிலை பெற்றுள்ளது.
# பண்டைத் தமிழகத்தின் சமயம்

## யூதம்

பொ.ஊ.மு. 562 இல் சேரநாட்டின் (கேரளம்) கொச்சி நகரத்திற்கு, யூதேயாவிலிருந்து வணிகர்கள் வந்தனர், பொ.ஊ. 70 இல் இரண்டாம் கோவிலின் அழிவுக்குப் பிறகு இசுரேலில் இருந்து யூதரகள் மேலும் வந்து சேர்ந்தனர். இந்தத் தனித்துவமான யூத சமுதாயமானது அஞ்சுவாம் என்று அழைக்கப்பட்டது. 1492 இல் சுபெயினில் இருந்து வெளியேற்றப்பட்ட செபராது யூத மரபினரின் பரதேசி யூத தொழுகைக் கூடமானது இன்னமும் செயல்பாட்டில் உள்ள செபக்கூடம் ஆகும்.
# பண்டைத் தமிழகத்தின் சமயம்

## சமய மெய்யியல்

### மதச்சார்பின்மை

சங்க இலக்கியத்தின் மதச்சார்பற்ற தன்மை பெரும்பாலும் தமிழ் மக்களிடையே உள்ள சகிப்புத்தன்மையைக் காட்டுவதாக உள்ளது. ச. வையாபுரிப்பிள்ளை தன் தமிழ் மொழி மற்றும் இலக்கிய வரலாற்றில் *: பொ.ஊ. 1000 பக்கத்தின் துவக்கத்தில் *:தமிழ் நீதி நூல்கள், குறிப்பாக திருக்குறள், அதன் உலகப் பொதுத் தன்மை காரணமாக தமிழர் பண்பாட்டின் நிலையான தத்துவமாகக் கருதப்படுகிறது.
# பண்டைத் தமிழகத்தின் சமயம்

## சமய மெய்யியல்

### ஊழ் மற்றும் வினை

ஊழ் என்பதன் பொருள் 'விதி' என்பதாகும் வினை என்பதன் பொருள் செயல் என்பதாகும். அக்காலத் தமிழர் மத்தியில் விதியை மீறி மனிதனால் என்ன செய்ய முடியும் என்பது போன்ற ஒரு நம்பிக்கையும் நிலவியது.
# பண்டைத் தமிழகத்தின் சமயம்

## சமய மெய்யியல்

### கடவுள் மற்றும் இயவுள்

சங்க காலத் தமிழர் கடவுளின் இரு வேறுபட்ட குணாதிசயங்களைப் புரிந்தவர்களாக இருந்தனர். எல்லாவற்றிற்கும் அப்பாற்பட்டவராதலால் கடவுள் என்றும் எல்லாவற்றையும் இயக்குபவராதலால் இயவுள் என்றனர்.
# சிருங்கார ரசம்

மணி மாதவ சாக்கியர்]]  
கலைஞர்]]  
**சிருங்கார ரசம்** அல்லது **காதல் சுவை** (**Sringara**) (, ) (Śṛngāra, शृङ्गार), இந்தியப் பாரம்பரிய நாட்டியம், இசை, கவிதை, நாடகம், ஓவியம் மற்றும் சிற்பத்துறையில் வெளிப்படும் கேளிக்கை, வெறுப்பு, கோபம், பயம், பொறாமை, கருணை, வீரம் போன்ற நவரசங்களில் ஒன்றான அன்பு, காதல், ஆசை போன்றவைகளை வெளிப்படுத்துவதே சிருங்கார ரசம் ஆகும்.  
பாரம்பரிய பரதநாட்டியம், கதக், மணிப்புரி, ஒடிசி மற்றும் மோகினியாட்ட நாட்டியக் கலைஞர்கள் சிருங்காரச் சுவையை அதிகம் வெளிப்படுத்துவதில் வல்லுநர்கள். இந்தியச் சிற்பங்கள், ஓவியங்கள், கவிதைகள் மற்றும் நாட்டியங்களில், நவ ரசங்களில் (ஒன்பது சுவைகளில்) சிருங்கார ரசம் எனும் காதல் சுவையுடன் அதிகமாக வெளிப்படும் வண்ணம் அமைந்துள்ளது.  
பாரதியின் கண்ணன் பாட்டிலும் , காளிதாசரின் *சாகுந்தலம்*, *மேகதூதம்*, விக்கிரமோர்வசியம், மாளவிகாக்கினிமித்திரம் போன்ற இலக்கியங்களில் சிருங்கார ரசம் (காதல் சுவை) அதிகம் கொண்டது.  
கிருட்டினை நாயகனவும், கோபியர்கள், தங்களை கிருட்டிணரின் நாயகிகளாகப் பாவித்து கிருட்டிணருடன் சேர்ந்து ஆடும் ராசலீலை நாட்டியம் சிருங்கார ரசம் மிக்கதாகும்.  
கஜுராஹோ மற்றும் கொனார்க் ஆகிய இடங்களில் அமைந்துள்ள சிற்பங்கள் சிருங்கார ரசத்தை அதிகம் வெளிப்படுத்தும் வண்ணம் செதுக்கப்பட்டுள்ளது.
# தபேத்தா சுசான் பாயாஜியன்

**தபேத்தா சுசான் பாயாஜியன்** *(Tabetha Suzanne Boyajian)* (பிறப்பு: 1980) ஓர் அமெரிக்க வானியலாளரும், வானியற்பியலாளரும் ஆவார். இவருலூசியானா அரசு பல்கலைக்கழகப் புல உறுப்பினர் ஆவார். இவர் பேராசிரியர் டெப்ரா பிஷ்ஷர் பணிபுரிந்த யேல் பல்கலைக்கழகத்தில் 2012-16 ஆண்டுகளில் டாக்டர் பட்டம் பெற்றவர்.  
}}
# மணி மாதவ சாக்கியர்

முகத்தில் வெளிப்படுத்தும் நாட்டிய ஆசான் பத்ம ஸ்ரீ மணி மாதவ சாக்கியர்]]  
89 வயதில் இராவணன் வேடத்தில் மணி மாதவ சாக்கியர்]]  
கலைஞர் மணி மாதவ சாக்கியர்]]  
**மணி மாதவ சாக்கியர்** (**Mani Madhava Chakyar**) (சமசுகிருதம்: माणि माधव: चाक्यार:, மலையாளம்:മാണി മാധവച്ചാക്ക്യാർ) (15 பிப்ரவரி 1899 – 14 சனவரி1990) கேரளாவின் போற்றத் தக்க கூடியாட்டம் மற்றும் சாக்கைக் கூத்து கலைஞர் ஆவார். சமசுகிருதம் கற்ற இவர் இந்தியப் பாரம்பரிய நாட்டியக் கலையில், குறிப்பாக சிருங்கார ரசத்தை அபிநயம் பிடித்துக் காண்பித்தலில் தலைசிறந்து விளங்கியவர். இவர் கூடியாட்டம் மற்றும் சாக்கைக் கூத்துக் கலையாட்டத்தில் தலைசிறந்து விளங்கியவர்.  
இவர் இந்தியப் பாரம்பரிய நாட்டியக் கலையில் அபிநயம் பிடித்துக் காண்பித்தலில் தலைசிறந்தவர்.
# மணி மாதவ சாக்கியர்

## இதனையும் காண்க

- கூடியாட்டம்
- சாக்கைக் கூத்து
# கடவுள் (திரைப்படம்)

**கடவுள்** (Kadavul) வேலு பிரபாகரன் இயக்கத்தில், எச். அன்ராஜ் தயாரிப்பில், வேலு பிரபாகரன், அருண் பாண்டியன், மணிவண்ணன், மன்சூர் அலி கான், ரோஜா ஆகியோரின் நடிப்பில் வெளியான, நாத்திகம் குறித்த தமிழ்த் திரைப்படம். இத்திரைப்படம் இளையராஜாவின் இசையில், வேலு பிரபாகரனின் ஒளிப்பதிவில், நந்தமுரி ஹரிபாபுவின் படத்தொகுப்பில் 5 திசம்பர் 1997இல் வெளியானது.
# கடவுள் (திரைப்படம்)

## நடிப்பு

- வேலு பிரபாகரன்- இராஜபாண்டியன்
- மணிவண்ணன்- கடவுள்
- அருண் பாண்டியன்- தமிழரசன்
- மன்சூர் அலி கான்-சண்முகம்
- ரோஜா- பார்வதி
- இராகுல்- முத்து
- நந்தினி- தேன்மொழி
- வி. கோபாலகிருஷணன்- பார்வதியின் தந்தை
- கரிகாலன்- வேலுசாமி
- நாக கண்ணன்
- ரூபாஸ்ரீ-செண்பகம்
- ஜெ. இலிதா- தேன்மொழியின் அன்னை
- சகீலா
- வின்சென்ட் ராய்
- மீசை முருகேசன்- நாயுடு
- பாண்டு
# கடவுள் (திரைப்படம்)

## கதை

கடவுளை நம்பும் ஒரு இளம்பெண் பார்வதி. பார்வதியின் தந்தை ஒரு ஒரு கோயிலின் அர்ச்சகராக இருப்பவர். இரு சாதியினரிடையே கோயில் திருவிழாவில் ஏற்படும் முரண்பாடுகளினால், நீதிமன்ற ஆணையின்படி கோயில் இழுத்து மூடப்படப்பட்டு ஐந்து ஆண்டுகளுக்குப்பிறகு திறக்கப்படுகின்றது. முத்துவாவும் தேன்மொழியும் இருவேறு சாதியைச்சார்ந்த காதலர்கள். முத்து, தேன்மொழியின் காதல் தேன்மொழியின் மாமாவிற்குத் தெரிந்துவிடுகின்றது; அவர் முத்துவை மணம் செய்துகொள்ள தேன்மொழியை வற்புறுத்துகின்றார்.  
சண்முகமாக (மன்சூர் அலி கான்) ஊழல் செய்யும் ஒரு சட்டமன்ற உறுப்பினர், அவர் ஒரு பெண்ணைக் கொன்றுவிட்டு தமிழரன் (அருண்பாண்டியன்) மீது பழியைச்சுமத்துகிறார். தமிழரன் அநீதிக்கெதிராக புரட்சியை முன்னெடுக்கும் ஒரு களப்போராளி.  
தமிழரசன் அவரைக்கொல்ல முயற்சிக்கிறார், ஆனால் தோல்வி அடைந்து இறுதியில் சண்முகத்தின் பணத்தை திருடி விடுகின்கிறார். இந்தச்செயலில் தமிழரசன் காயமடைந்துவிடுகின்றார் அவரை, பாலியல் தொழிலாளர் செண்பகம் (ரூபஸ்ரீ) கவனித்துக் கொள்கிறார்.இப்படம் ஒரே நேரத்தில் மூன்று தடத்தில் மாறி, மாறிச் செல்கின்றது. இராஜபாண்டி (வேலு பிரபாகரன்), ஒரு நாத்திகர், கடவுளின் மறுப்புப்பரப்புரையைச் செய்கின்றார். ஒரு நாள், அவளது மாமா கே.சண்முகத்திடமிருந்து பார்வதியைக் காப்பாற்றுவதுடன், அவரையே (பார்வதியை) திருமணம் செய்துகொள்கிறார். விரைவில், இராஜபாண்டி பக்தர்களால் தாக்கப்படுகிறார். இச்சூழலில் கோபத்தில், இராஜபாண்டி கடவுளிடன் ஒரு மனிதனாக மாறி, மனிதர்களைப் புரிந்துகொள்ள இயலுமா என கடவுளிடன் சவால் விடுகின்றார், கடவுள் (மனிதனை) மனிதனாகத் தோன்றுகிறார். இறுதியில் என்ன நிகழ்ந்த்து என்பதே கதை.
# கடவுள் (திரைப்படம்)

## இசை

இத்திரைப்படத்தில் ஆறு பாடல்களுக்கான இசை, பின்னணி இசை ஆகியப்பணிகளை இளையராஜா மேற்கொண்டுள்ளார், இப்படத்திற்கான பாடல்களை வாலியும், புலமைப்பித்தனும் எழுதியுள்ளனர்.
# உபுண்டு மென்பொருள் நடுவம்

**உபுண்டு மென்பொருள் நடுவம்** (Ubuntu software ) என்பது உபுண்டு வகை இயக்குதளங்களில் நிறுவி, பயன்படுத்தும் மென்பொருள் பொதிகளை, தன்னகத்தேக் கோர்த்து வைக்கும் சேமிப்பகம் ஆகும். இணையத்தின் வழியே இதிலிருந்து தேவையான மென்பொருட்களை நாம் பதிவிறக்கி நிறுவிக்கொள்ள இயலும். பொதுவாக லினக்சு வகைக்கணினிகளுக்கென, ஒவ்வொரு இயக்குதளங்களும், ஒவ்வொரு வெளியீட்டின் போதும், தனித்துவ அடிப்படையானத் தேவைகளோடு மென்பொருட்களை வெளியிடுகிறது. அதில் ஒன்றை தேர்ந்தெடுத்து கணினியில் நிறுவிய பிறகு, நமக்குத் தேவையான மென்பொருட்களை அதன் பொதிய மேலகத்தில் இருந்து நிறுவிக் கொள்ளலாம். அதனதன் பொதிய மேலக மென்பொருட்களை நிறுவிக் கொள்வதால், கணினியில் இயக்கக் கோளாறுகள் பெரும்பாலும் வருவதில்லை.  
இதில் தேவைப்படும் மென்பொருட்களை, படத்தில் காட்டியபடி படவிவரங்களில்(GUI) தேர்ந்தெடுத்து, அங்குள்ள நிறுவு என்ற பொத்தானை அழுத்தினால், அது தானாகவே நிறுவப்பட்டு விடும். எனினும், முனையத்தில் வழியே நிறுவுவது சிறப்பான ஒன்றாகவும், புதிய பதிப்பும் கிடைக்கும் வாய்ப்பு அதிகம் உள்ளது.
முனையத்தின் வழியே நிறுவ, முதலில் <u></u> என இட வேண்டும். அதன்பிறகே,,இட வேண்டிய கட்டளைத் தொடர் யாதெனில், <u> 'மென்பொருளின்பெயர்'</u>, அதே மென்பொருளை மென்பொருள் கட்டகத்தில் இருந்து நீக்க, <u> 'மென்பொருளின்பெயர்'</u> இட வேண்டும்.
# கோபால ராமானுஜம்

**கோபால ராமானுஜம்** 28 மே 1915ல் இராமநாதபுரத்தில் பிறந்தவர். இந்திய தேசிய தொழிற்சங்க காங்கிரஸின் இந்திய அரசியல்வாதி மற்றும் இணை நிறுவனர் கோபாலா ராமானுஜம் ஆவார். இவர் 1915 மே 28 இல் தமிழ்நாட்டிலுள்ள ராமநாதபுரம் மாவட்டத்தில் உள்ள எட்ர்கோட்டால் கிராமத்தில் பிறந்தார். பத்ம பூஷனின் மூன்றாவது மிகப்பெரிய இந்திய சிவில் விருதை அவர் பெற்றார்
# கோபால ராமானுஜம்

## தொழிற்சங்கம்

1945 முதல் 1947 வரை ஹிந்துஸ்தான் மஸ்டூர் செவாக் சங்கத்திலும் மகாத்மா காந்தி நிறுவப்பட்ட மஹூர் மகாஜன், தொழிற்சாலையில் பயிற்சி பெற்றார். அவர் 1958 முதல் 1960 வரை ஐ.என்.டி.யூ.யு தலைவராகவும், 1964 முதல் 1984 வரை பொதுச் செயலாளராகவும் இருந்தார். 1985 ஆம் ஆகண்டில் மீண்டும் தலைவராக தேர்ந்தெடுக்கப்பட்டார்.  
தொழிற்சங்கவாதத்திற்கான தனது பொறுப்பைக் கௌரவிப்பதற்காக, சென்னையில் உள்ள தேசிய மையமான தொழிற்துறை வணக்கம், வருடாந்த ஜி. ராமானுஜம் நினைவு விரிவுரை நடத்துகிறது. தமிழ்நாடு தொழிற்கல் ஆய்வு நிறுவனம் என்ற பெயரில் அவரது பெயரில் ஒரு நிரந்தர நாற்காலியும் உள்ளது.
# கோபால ராமானுஜம்

## ஆளுநர்

ஒடிசா<nowiki/>விற்கு மாற்றப்படுவதற்கு முன்னர், ஆகஸ்ட் 4, 1994 முதல் 18 ஜூன் 1995 வரை கோவாவின் ஆளுநராக இருந்தார். பின் அவர் ஒடிசாவிற்கு மாற்றப்பட்டார். அவர் ஒடிசா ஆளுநராக 18 ஜூன் 1995 இல் பதவியேற்று 1997 ஜனவரி 30 வரை இருந்தார். பின் மீண்டும் அவர் 13 பிப்ரவரி 1997 முதல் 13 டிசம்பர் 1997 வரை ஒடிசா ஆளுநராகப் பணியாற்றினார்.  
1997 நவம்பர் 22 முதல் 23 நவம்பர் 1997 வரை ஆத்திரப் பிரதேசத்தின் கூடுதல் பொறுப்பையும் அவர் பெற்றார்.
# கோபால ராமானுஜம்

## இறப்பு

26 ஜூன் 2001ல் தனது 81 வது வயதில் இயற்கை ஏய்தினார்.
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/தகவல் அட்டவணை

## களப் பணி வார்ப்புரு

**'''தும்புக் கைத்தொழில் விபர அட்டவணை'''**  
| பண்புகள் | விபரிப்பு |
| --- | --- |
| பெயர் (Name) |  |
| வரையறை (Definition/Description) |  |
| வகை (Type/Classification) |  |
| உற்பத்திப் பொருட்கள் (Output/Products) |  |
| முக்கியத்துவம்/பயன்பாடுகள் (Importance/Utility)
(சமூக, பொருளாதார, நுட்ப) |  |
| நடைபெறும் முக்கிய இடங்கள்/சூழல் (Main clusters/Environment) |  |
| வரலாறு (History) |  |
| உள்ளீட்டுப்/மூலப் பொருட்கள் (Inputs/Raw Materials) |  |
| கருவிகளும் உபகரணங்களும் (Tools and Equipment) |  |
| தேவைப்படும் கல்வி, பயிற்சி, திறன்கள் (Required Education, Traning, Skills) |  |
| தொழிற்கலைஞர்கள் (Artisans Involved) |  |
| செயலாக்கம் (Process) |  |
| வடிவமைப்புக்கள்/கருத்துருக்கள் (Designs/Themes) |  |
| பொருளாதாரப் பங்கு (Economical impact) |  |
| இன்றைய நிலை (Current Situation) |  |
| ஆய்வாளர்கள் (Researchers) |  |
| நூலடைவு (Bibliography) |  |
| கலைச்சொற்கள்(Terminology) |  |
| ஒளிப்படங்கள் (Images) |  |
| வரைபடங்கள்/தகவல்படங்கள் (Diagrams/Infography) |  |
| ஆவண நிகழ்படங்கள் (Documentary) |  |
| நேர்காணல்கள் (Interviews) | } |
# வலம்புரிச் சங்கு

கொடியில் உள்ள வலம்புரிச் சங்கு]]
வகைச் சங்கு. வலம்புரிச் சங்கு அரிதானது என்பதால் செயற்கையாக உருவாக்கப்படுகின்றன. சந்தையில் இவை போலிச் சங்குகள் என அடையாளப்படுத்தப்படுகின்றன.]]
**வலம்புரிச் சங்கு** (*Dakshinavarti Shankh*) என்பது சங்குகளில் ஒரு அரிய வகை ஆகும். இது இந்து நம்பிக்கைகளில் மிகப் புனிதமான சங்காகவும், வளத்தையும், நலத்தையும் தருவதாக கருதப்படுகிறது. இந்த நம்பிக்கைகளின் காரணமாக வலம்புரிச் சங்குகளைப் பெருந்தொகை அளித்து வாங்குபவர் உள்ளனர். இச்சங்கு திருவிதாங்கூர் கொடி, கேரள அரசு சின்னம், சிக்கிம் அரசு சின்னம் போன்றவற்றில் இடம்பெற்றுள்ளது.
# வலம்புரிச் சங்கு

## நம்பிக்கைகள்

வலம்புரிச் சங்குகள் கடற்கரைக்கு வந்து முத்துகளைக் கொட்டிவிட்டுச் செல்லும் என்றும், வலம்புரிச் சங்கு தானே முழங்கும் என்றும் நம்பிக்கை நிலவிவந்தது.
வலம்புரிச் சங்கிலிருந்து விலையுயர்ந்த முத்து கிடைக்கும் என்ற நம்பிக்கை சங்க காலத்திலிருந்தே உள்ளது. சிலப்பதிகாரத்தில் வலம்புரியீன்ற நலம்புரி முத்தம் (27-244), மாசறு பொன்னே வலம்புரி முத்தே ( 2:73), வலம்புரி முத்திற் குலம்புரி பிறப்பும், வலம்புரியொரு முத்தன்ன (பெருந்தொகை 1712:25-27) வலம்புரி முத்து என்னும் கருதுகோள் பழந்தமிழ் இலக்கியங்கள் பலவற்றில் இடம்பெற்றுள்ளன.
# வலம்புரிச் சங்கு

## தோன்றும் விதம்

இடம்புரி, வலம்புரிச் சங்குகளானது வெண் சங்கு என்னும் ஒரே இனத்தைச் சார்ந்தவை. சங்குகள் கருமுட்டையாக வளரத் தொடங்கும்போது செல் பிளவுறும் கோணம் நேர் குறுக்காக அமையாமல் சற்று சாய்வாக அமைகிறது. அடுத்த பிளவுகள் முந்தைய பிளவின் சாய்கோணத்தில் அமைவதால் பிளவு நிலைகள் ஆரச்சுற்றில் நிகழ்கின்றன. புரிச்சுற்றின் அடிப்படையில் இதன் உடல் அமைவதால் அதை அடியொற்றி மேல்தோடும் அமைந்துவிடுகிறது. கருசெல் பிளவின் சாய்கோணம் இடது, வலது என விலகுவதற்கு இதன் மரபணுக்களே காரணம். இடம்புரி செல்பிளவு இயல்பானது. மரபணுவின் சடுதிமாற்றம் காரணமாகவே வலம்புரிச் சங்கு உருவாகிறது. மரபணு சடுதிமாற்றம் வெகு அரிதாக நிகழ்வது என்பதால் வலம்புரிச் சங்கும் அரிதாகவே கிடைக்கிறது.
# வலம்புரிச் சங்கு

## வகைகள்

வலம்புரி சங்கு உயர்வானது என்றாலும் அதைவிட உயர்வான சங்கு சலஞ்சலம்; சலஞ்சலத்திலும் உயர்வான சங்கு பாஞ்சசன்யம் என்று மக்கள் கருதினர். ஆயிரம் இடம்புரிச் சங்குக்கு இணையானது ஒரு வலம்புரி; ஆயிரம் வலம்புரிக்கு ஒரு சலஞ்சலம்; ஆயிரம் சலஞ்சலத்துக்கு நேரானது ஒரு பாஞ்சசன்யம் என்ற கருத்துக்கள் நிகண்டுகளில் கூறப்பட்டுள்ளன. சலஞ்சலத்தின் உள்ளே வெள்ளி நிறத்தில் இருக்கும் மூன்று கோடுகள் மும்மூர்த்திகளைக் குறிக்கும் என்று சில சம்ஸ்கிருத நூல்கள் சொல்கின்றன. என்றாலும் இன்றுவரை சலஞ்சலம், பாஞ்சசன்யம் என்பதாக விவரிக்கப்படும் சங்குகளை எவரும் கண்டதில்லை.  
வலம்புரிச் சங்குகள் மேலான சக்தியைக் கொண்டவை என்பதற்கு சான்று எதுவுமில்லை வலம்புரிச் சங்குகள் இடம்புரிச் சங்கு போலன்றி மிக அரிதாகக் கிடைப்பவை என்பது மட்டும் உண்மை.
# அரியூர்

அரியூர்
- அரியூர், மதுரை - தமிழ்நாட்டின் மதுரை மாவட்டத்திலுள்ள ஒரு புறநகர்ப் பகுதியாகும்.
- அரியூர் (தருமபுரி) - அரூர், இந்தியாவின் தமிழ்நாடு மாநிலத்தில் அமைந்துள்ள தருமபுரி மாவட்டத்தில் இருக்கும் ஒரு பேரூராட்சி ஆகும். இந்த ஊரை தருமபுரி மாவட்டத்தில் உள்ள கிராம மக்கள் அரியூர் எனக் குறிப்பிடுகின்றனர். கல்வெட்டுகளும் இவ்வூரை இப்பெயரிலேயே அழைக்கின்றன.
- அரியூர் நாடு - அரியூர் நாடு ஊராட்சி, தமிழ்நாட்டின் நாமக்கல் மாவட்டத்தில் உள்ள கொல்லி மலை வட்டாரத்தில் அமைந்துள்ளது.
- அரியூர் (திருச்சி) - அரியூர் ஊராட்சி, தமிழ்நாட்டின், திருச்சிராப்பள்ளி மாவட்டத்தில் உள்ள லால்குடி வட்டாரத்தில் அமைந்துள்ளது.
- அரியூர் (வேலூர்) - அரியூர், இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
- அரியூர் கிழக்கு வளவு - நாமக்கல் மாவட்டம் கொல்லிமலை தாலூகா உள்ள ஒரு சிற்றூர் அரியூர் கிழக்கு வளவு.
# ஜான் ரஸ்கின்

**ஜான் ரஸ்கின்** (**John Ruskin**) (8 பிப்ரவரி 1819&nbsp;– 20 சனவரி 1900) விக்டோரியா காலத்தில் இங்கிலாந்தில் வாழ்ந்த பிரபல ஆங்கில எழுத்தாளர், கலை விமர்சகர், ஓவியர், சமூக சிந்தனையார் மற்றும் கொடை வள்ளல் ஆவார். கட்டுரைகள், கவிதைகள், விரிவுரைகள், ஓவியங்கள், கையேடுகள் மற்றும் கடிதங்கள் ஆகியன இவரது படைப்புகளில் அடங்கும். லண்டன் கிங்ஸ் கல்லூரி மற்றும் ஆக்ஸ்போர்டு பல்கலைக்கழகம் ஆகியவற்றில் பேராசிரியராகப் பணியாற்றியுள்ளார்.
# ஜான் ரஸ்கின்

## இவரது தத்துவங்கள்

அனைவருக்கும் அனைத்தும் கிடைக்க வேண்டும் என்ற பரந்த நோக்கம் கொண்ட இவரது தத்துவங்கள்:  
- உலகின் மிக அழகான விஷயங்கள் பெரும்பாலும் பயனற்றவையே என்பதை நினைவில் வைத்துக்கொள்ளுங்கள்; உதாரணமாக, மயில்கள் மற்றும் அல்லிப்பூக்கள்.
- ஒருவன் என்ன நோக்கத்திற்காக செலவு செய்கிறான் என்பதைவிட அவன் எவ்வளவு பணத்தை சம்பாதிக்கிறான் என்பது முக்கியமல்ல.
- ஒரு சிறிய அன்பை குழந்தைகளிடம் செலுத்திப் பாருங்கள், அதற்கான பெரிய பலனை அவர்களிடமிருந்து திரும்பப் பெறுவீர்கள்.
- தரம் என்பது ஒருபோதும் எதிர்பாராமல் நிகழ்வது அல்ல; அது எப்போதும் ஒரு அறிவார்ந்த முயற்சியின் விளைவே.
- ஒரு சிறிய சிந்தனை மற்றும் ஒரு சிறிய கருணையானது செல்வத்தைப் பெறுவதற்கான மிகப்பெரிய ஒப்பந்தத்தை விட மதிப்பு மிக்கது.
- எப்பொழுது அன்பு மற்றும் திறமை இரண்டும் ஒன்றிணைந்து செயல்படுகின்றதோ, அப்பொழுது ஒரு தலைசிறந்த வெற்றியை எதிர்பார்க்கலாம்.
- நல்ல வானிலை மட்டுமே பல வகைகளில் உள்ளதே தவிர, மோசமான வானிலை என்ற ஒன்று இல்லவே இல்லை.
- அனுபவம், அறிவு மற்றும் ஆர்வம் ஆகிய ஒன்றுபட்ட சக்திகளின் செயல்பாடே திறமை எனப்படுகிறது.
- பொய்யான விஷயங்களின் சாராம்சம் வார்த்தைகளில் இல்லை, வஞ்சகத்தில்தான் இருக்கின்றது.
- குற்றத்தை தடுப்பதற்காக நீதிபதியின் கையிலுள்ள இறுதியான மற்றும் குறைந்த பயனுள்ள கருவியே தண்டனை என்பது.* உண்மையான சிறந்த மனிதர்களுக்கான முதல் சோதனை என்பது அவர்களின் பணிவே.
# ஜான் ரஸ்கின்

## ஈர்க்கப்பட்டவர்கள்

மகாத்மா காந்தி, தென்னாப்பிரிக்காவின் ஜோகன்னஸ்பர்கிலிருந்து டர்பனுக்கு, தொடருந்தில் பயணிக்கும் போது, ஜான்ரஸ்கின் எழுதிய **கடையனுக்கும் கடைத்தேற்றம்** (*Unto This Last*) எனும் நூலை படித்து முடித்த போது, அவரது வாழ்க்கைப் பாதையையே மாற்றிவிட்டது. இந்நூலின் தாக்கத்தால் காந்திக்கு சமுதாயப் பணிகள் மீது ஆர்வம் ஏற்பட்டது. இதனால் காந்தி சமூகத் தொண்டு செய்வதில் அதிகம் ஈர்க்கப்பட்டார் எல்லோருக்கும் எல்லாம் கிடைக்க வேண்டும் என்ற கருத்தை வலியுறுத்தும், ஜான் ரஸ்கின் எழுதிய இந்நூல், பின்னாளில் காந்தியடிகள் சர்வோதயம் தத்துவத்தை வலியுறுத்தினார். அமைப்பை நிறுவத் தூண்டியது. ஜான் ரஸ்கின் எழுதிய *Unto This Last* நூலை, காந்தியடிகள் குஜராத்தி மொழியில் மொழிபெயர்த்து வெளியிட்டார்.
# பண்டிகை (திரைப்படம்)

**பண்டிகை** பெரோஸ் இயக்கத்தில், கிருஷ்ணா, ஆனந்தி (நடிகை) உள்ளிட்டோரின் நடிப்பில் வெளியான தமிழ்திரைப்படம். இத்திரைப்படம் ஆர். எச். விக்ரம் இசையில், அரவிந்தின் ஒளிப்பதிவில், பிரபாகரின் படத்தொகுப்பில் உருவா ன இத்திரைப்படம் 2017இல் வெளியானது.
# பண்டிகை (திரைப்படம்)

## நடிப்பு

- கிருஷ்ணா- வேலுவா
- ஆனந்தி (நடிகை)-காவ்யாவா
- சரவணன்-முனியாக
- பாண்டி-திருப்பதியாக
- சபரிஷ்
- நித்தின் சத்யா-முந்திரி சேட்டாக
- கருணாஸ்- இராட்டினம் குமாரா/ இளங்கோவாக
- மதுசூதன ராவ்- நட்வர் தாதாவா
- சண்முகராஜன்- காவல் அலுவரலராக
- அருள்தாஸ்- பீலிங் சுரேசா
- அர்ஜய்- விக்டராக
- லோகேஷ்- பாண்டியாக
- செந்தில்குமாரி- முனியின் மனைவியா
# பண்டிகை (திரைப்படம்)

## படப்பணிகள்

முதலில் இத்திரைப்படத்தின் கதை விக்ரம் பிரபுவுக்கு சொல்லப்பட்டது. பிறகு அவர் இத்திரைப்படத்தில் நடிக்க முடியாமல் போனதால் இப்படத்தில் ஒப்பந்தத்தில் கிருஷ்ணா, நடிக்க ஒப்புக்கொண்டுள்ளார். இத்திரைப்படத்தில் நித்தின் சத்யா, கருணாஸ் ஆகியோர் துணைப்பாத்திரங்களில் நடிக்க ஒப்பந்தமாயினர். கதைநாயகியாக ஆனந்தி (நடிகை) நடி ஒப்பந்தமான இத்திரைப்படம் 2015இல் தொடங்கி 14 சூலை 2017 இல் திரையரங்குகளில் வெளியானது.
# பண்டிகை (திரைப்படம்)

## கதை

எல்லோரலும் மதிக்கப்படும் அளவிற்குப் பணத்துடன் வாழ நினைக்கும் இயல்பான ஒருவனின் வாழ்வில் நடக்கும் சூதாட்டமும் அதைச்சூழ்ந்து நடக்கும் நிகழ்வுகளுமே பண்டிகை திரைப்படம். நேர்மையாக உழைத்து ஒரு நல்ல வாழ்க்கையை வாழ நினைக்கிறான் வேலு (கிருஷ்ணா). குடும்பத்தை நிம்மதியாக வைத்துக்கொள்ள, சூதாடினாலும் தப்பில்லை என்று எண்ணுகிறான் முனி (சரவணன்). சமூகம் எக்கேடு கெட்டாலும் தன் கருவூலம் நிரம்பினால் போதும் என்று செயல்படுபவன் தாதா (மதுசூதனன் ராவ்). சூதாட்ட சூழ்ச்சி காரணமாக தாதாவிடம் தான் இழந்த பணத்தை வேலு உதவியுடன் பெற்றுவிட ஒரு திட்டம் தீட்டுகிறான் முனி. இதில் வென்றது யார் என்பதே படம்.
# நேபாள மக்கள் இயக்கம், 1990

**நேபாள மக்கள் இயக்கம், 1990** (** 1990 People's Movement**) நேபாளத்தின் ஷா வம்ச மன்னர்களின் முடியாட்சி மற்றும் அரசியல் கட்சிகள் சார்பற்ற தேசியப் பஞ்சாயத்து ஆட்சி அமைப்பை அகற்றி, அரசியல் அமைப்புச் சட்டத்திற்குட்பட்ட பல அரசியல் கட்சிகள் கொண்ட ஜனநாயக ஆட்சியை நிறுவிட வலியுறுத்தி நேபாளி காங்கிரஸ் உள்ளிட்ட அனைத்து இடதுசாரி முன்னனி அரசியல் கட்சிகள் நடத்திய போராட்டம், 18 பிப்ரவரி 1990 முதல் 8 ஏப்ரல் 1990 முடிய நடைபெற்றது. நேபாள மன்னருக்கு எதிராக தொடர் போராட்டங்கள் நடைபெற்றது. இப்போராட்டத்தின் விளைவாக இடதுசாரி கட்சிகள் ஒன்றிணைந்து, நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) எனும் புதிய அரசியல் கட்சி உதயமானது.  
இப்போராட்டங்களை நசுக்குவதற்காக, மன்னரின் கைப்பாவையான, அரசியல் கட்சிகள் சார்பற்ற தேசியப் பஞ்சாயத்து ஆட்சியினர், 17 பிப்ரவரி 1990 அன்று, அனைத்து அரசியல் கட்சிகளின் தேசிய மற்றும் மாவட்டத் தலைவர்களை கைது செய்து சிறையில் அடைத்ததுடன், நாட்டில் அனைத்து அரசியல் கட்சிகளையும் தடை செய்தது. மேலும் அனைத்து ஊடகங்களின் செய்திகளும் தணிக்கை செய்த பிறகே வெளியிடப்பட்டது. செய்தித் தொடர்புகள் துண்டிக்கபப்ட்டது.  
பிப்ரவரி இறுதியில் பக்தபூர் நகரத்தில் காவல்துறையினர் போராட்டக்காரர்களை சுட்டதில் 12 பேர் கொல்லப்பட்டனர். இதனால் ஜனநாயக அமைப்புக்கான போராட்டங்கள் நாடு முழுவதும் கலவரமாக மாறியதால், அனைத்து வணிக, கல்வி, தொழிற்சாலைகள், அலுவலகங்கள் மூடப்பட்டது.  
நேபாளத்தின் தேசியத் தலநகரம் காட்மாண்டு மற்றும் அதன் சுற்றியுள்ள நகரங்களிலும் போராட்டம் பரவியது. ஏப்ரல் துவக்கத்தில் இராணுவம் லலித்பூரில் போராட்டக்காரர்களை சுட்டதால், கோபமடைந்த 2,00,000 போராட்டக்காரர்கள் காட்மாண்டுவை நோக்கி படையெடுத்தனர்.  
இறுதியாக நேபாள மன்னர் பிரேந்திரா போராட்டக்கார்களின் கோரிக்கைகளை ஏற்றார். போராட்டம் திரும்பப் பெறப்பட்டது. 8 ஏப்ரல் 1990ல் நேபாள அரசியல் கட்சிகள் மீதான தடையை நீக்கப்பட்டது. 19 ஏப்ரல் 1990ல் நேபாளி காங்கிரஸ் கட்சியின் நேபாள பிரதம அமைச்சர் கிருஷ்ண பிரசாத் பட்டாராய் தலைமையில் புதிய அரசியல் அமைப்பு நிர்ணய மன்றம் அமைக்கப்பட்டது. நேபாளத்தில் மன்னரின் இறுதி முடிவுக்குட்பட்ட நேபாள அரசியல் அமைப்புச் சட்டம் இயற்றபட்டு, பல அரசியல் கட்சிகள் கொண்ட நாடாளுமன்றம் அமைக்கப்பட்டது.
# நேபாள மக்கள் இயக்கம், 1990

## இதனையும் காண்க

- நேபாள மக்கள் புரட்சி
- நேபாள காலக் கோடுகள்
- நேபாள பிரதம அமைச்சர்கள்
- நேபாள தேசியப் பஞ்சாயத்து
# இட்லர் மரண சர்ச்சைகள்

## இட்லரின் மரணத்தை மறுக்கும் இங்கிலாந்து ஆய்வாளர்

இட்லர் தற்கொலைச் செய்யவில்லை என இங்கிலாந்து ஆய்வாளர் ஜெரால்டு வில்லியம்ஸ் கூறியுள்ளார்.  
- இட்லர் தற்கொலை செய்துகொண்டதாகக் கூறப்படும் 1945-ஆம் ஆண்டு ஏப்ரல் மாதம், அவரது பதுங்கு குழியில் இரண்டு பேர் உயிரிழந்ததும், உயிரிழந்தவர்களின் உடல்கள் எரிக்கப்பட்டதும் உண்மையாக இருக்கலாம்.
- எரிக்கப்பட்ட இரு உடல்களும் இட்லர், இவா பிரானுடையது இல்லை.
- இட்லர், இவா பிரானைப் போல தோற்றம் கொண்ட இரண்டு பேரை படுகொலை செய்து அந்த உடல்களைத்தான் இட்லரின் சகாக்கள் எரித்துள்ளனர்.
- ஒரிஜனல் இட்லரும், இவா பிரானும் ஜெர்மனியிலிருந்து தப்பிவிட்டார்கள் என நம்புகிறேன்.
- இட்லரின் உதவியாளர் மார்டின் பார்மனின் யோசனைப்படிதான் இட்லர்-இவா பிரான் தற்கொலை நாடகம் அரங்கேறியது.
- ஒரு பொய்யை திரும்பத் திரும்பக் கூறினால் அதை உலகம் நம்பிவிடும் என்ற கோயபல்ஸ் பாணியை மெய்ப்பிக்கும் வகையில் அந்த நாடகத்தை உண்மையென அனைவரும் நம்பி வருகின்றனர்.
- இட்லரின் பதுங்கு குழியைக் கைப்பற்றிய ரஷ்யா படையினர் அவரது உடலைக் கண்டெடுத்ததாக 1945-ஆம் ஆண்டே அறிவிக்கவில்லையே.
- இட்லரின் உடல்கள் கண்டெடுக்கப்பட்டதாக 1968-ஆம் ஆண்டுதான் ரஷ்யாவே அறிவித்தது.
- இட்லர் தற்கொலை செய்து கொண்டார் என அதிகாரப்பூர்வமாக அறிவிக்கப்பட்ட பின்னரும் கூட அமெரிக்க உளவுத் துறை உலகம் முழுவதும் ஹிட்லரை வலை வீசித் தேடிக் கொண்டிருந்ததது. ஏனெனில் இட்லர் தற்கொலை செய்யவில்லை என்பது அவர்களுக்கும் தெரியும்.
# இட்லர் மரண சர்ச்சைகள்

## இட்லர் நிலவுக்குச் சென்று விட்டார்

ஜெர்மனியை ஆட்சி செய்துவந்த இட்லர், அவரது ஆட்சிக் காலத்தில் அமெரிக்கா மற்றும் நாசா விண்வெளி மையம் ஆகியவைகளை விட முந்தி நின்றதாகவும், விஞ்ஞானிகள் மூலம் ரகசிய விண்வெளி ஓடம் மூலம் நிலவுக்குச் சென்று விட்டதாகவும் கருத்துகள் பரவலாகப் பேசப்பட்டு வருகிறது.
# இட்லர் மரண சர்ச்சைகள்

## இட்லர் வெர்சன் 2.0

உயிரியல் தொடர்பான ஆய்வுகளில் ஈடுபாடு கொண்ட இட்லர், தனது நண்பரும் விஞ்ஞானியுமான மருத்துவர் *ஜோசப் மெங்காலே* உதவியுடன் தன்னைப் போலவே ஒருவரை குளோனிங் முறையில் உருவாக்கி விட்டதாகவும் ஒரு கதை இணையத்தில் உலவுகிறது.
# இட்லர் மரண சர்ச்சைகள்

## அண்டார்டிகாவில் இட்லர்

புவியின் தென்துருவத்தில் நாஜிக்கள் படை மூலம் இட்லர் 1930-களில் ராணுவ தளம் ஒன்றினை அமைத்ததாக கூறப்படுகிறது. இட்லர் அங்கு சென்றிருக்கலாம் என்றும் கூறப்படுகிறது. கடந்த 1943ம் ஆண்டில் நாஜிக்களின் ராணுவத் தளபதியாக இருந்த அட்மிரல் கார்ல் டோனிட்ஸ் இட்லருக்காக நீர்மூழ்கிக் கப்பலை கட்டமைத்ததில் ஜெர்மனி பெருமையடைகிறது என்று கூறியிருந்தார். எனவே அந்தக் கப்பலில் இட்லர் அண்டார்டிகாவுக்கு சென்றிருப்பார் எனக் கருதப்படுகிறது. நாஜிக்களின் நீர்மூழ்கிக் கப்பலை இங்கிலாந்து ராணுவம் 1950-களில் அழித்தது.
# இட்லர் மரண சர்ச்சைகள்

## ஸ்பெயினில் இட்லர்

*ரான் டி ஹான்சிங்* என்பவர் எழுதியுள்ள இட்லர்ஸ் எஸ்கேப் என்ற புத்தகத்தில், இட்லர் 1945ம் ஆண்டு ஏப்ரல் மாதத்தில் ஸ்பெயினுக்குத் தப்பிச் சென்றதாகக் குறிப்பிட்டுள்ளார். இட்லர் மரணமடைந்ததாக கூறப்பட்ட பதுங்கு குழியில் கண்டெடுக்கப்பட்ட உடல் இட்லரின் உடல் இல்லை என்ற தகவலை அடிப்படையாகக் கொண்டு இந்த வாதத்தினை அந்த எழுத்தாளர் முன்வைத்தார். அதேபோல இட்லரின் மனைவியான இவா பிரன் உடலும் கடைசி வரை அடையாளம் காணப்படவில்லை.
# வினைல்சைக்ளோயெக்சேன் டையாக்சைடு

**4-வினைல்சைக்ளோயெக்சேன் டையாக்சைடு** *(4-Vinylcyclohexene dioxide)* என்பது C<sub>8</sub>H<sub>12</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் இரண்டு எப்பாக்சைடு வேதி வினைக்குழுக்களைப் பெற்றிருக்கும். தொழிற்சாலைகளில் எப்பாக்சைடு பிசின்களைத் தயாரிக்கும்போது ஒரு பலபடி சங்கிலியை மற்றொரு பலபடிச் சங்கிலியுடன் இணைக்க உதவும் குறுக்கு இணைப்பு முகவர் எனப்படும் ஒரு பிணைப்பாகப் பயன்படுத்தப்படுகிறது. பெரும்பாலும் 4-வினைல்சைக்ளோயெக்சேன் டையாக்சைடு நிறமற்று நீர்ம நிலையில் உள்ளது.
ஒரு இடைநிலை விளைபொருளாக கரிமச் சேர்மங்களை தொகுப்பு முறையில் தயாரிக்கவும் இது பயன்படுகிறது.
பூச்சிக் கட்டுப்பாட்டு செயல்முறையில் எலிகளின் இனப்பெருக்கத்தை குறைப்பதற்காக இது ஒரு நச்சு முகவராகப் பயன்படுத்தப்படுகிறது.
# வினைல்சைக்ளோயெக்சேன் டையாக்சைடு

## தயாரிப்பும் பண்புகளும்

4-வினைல்சைக்ளோயெக்சேனுடன் பெராக்சி அமிலத்தைச் சேர்த்து எப்பாக்சினேற்றம் செய்து 4-வினைல்சைக்ளோயெக்சேன் டையாக்சைடு தயாரிக்கப்படுகிறது. இதன் ஒப்படர்த்தி 15 மில்லிபாசுக்கல்-வினாடியாகும்.
# வினைல்சைக்ளோயெக்சேன் டையாக்சைடு

## பாதுகாப்பு

ஆவியாகும் பிற 4-வினைல்சைக்ளோயெக்சேன் டையாக்சைடுகள் போல 4-வினைல்சைக்ளோயெக்சேன் டையாக்சைடும் ஒரு ஆல்கைலேற்றும் முகவராகச் செயல்படுகிறது.
# இணைப்பொதிய மேலகம்

**இணைப்பொதிய மேலகம்** (Synaptic Package Manager) என்பது டெபியனும், உபுண்டு போன்ற டெபியின் வழித்தோன்றல் இயக்கு தளங்களிலும் தேவையான மென்பொருட்களை நிறுவப் பயன்படுகிறது. இயல்பிருப்பாக இது இருப்பதில்லை. இவ்வகை இயக்குதளங்களில், அதற்கே உரிய பொதிய மேலகமொன்று இருப்பினும், இவையும் அனுபவமுள்ள பயனர்களால்(Geeks) அதிகம் பயன்படுத்தப்படுகிறது. ஏனெனில், இதன் வழியே நிறுவம் போது, ஒரு மென்பொருளுக்குத் தேவையான, டெபியன் வழி தோன்றலுக்குரிய இயக்கு தளத் **இணை நிரல்**களையும்(software dependences), தானாகவே எடுத்து நிறுவுக் கொள்ளும். இதனால் அம்மென்பொருள் நன்கு இயங்கும். மேலும், அதற்குரிய மென்பொருள் இற்றைகளையும், நீக்குதலையும் எளிமையாகச் செய்து கொள்கிறது.
# கியாதி

**கியாதி** (*Khyati* , பிரஜாபதி தக்கன்-பிரசுதி தம்பதியரின் 32 மகள்கள் பிறந்தனர். தக்கனின் மற்றொரு மனைவியான பஞ்சஜனிக்கு 64 குழந்தைகள் பிறந்தனர்.அதில் ஒரு மகளான கியாதியை பிருகு முனிவருக்கு மணமுடித்து வைத்தார். பிருகு-கியாதி தம்பதியருக்கு தாதா மற்றும் விதாதா எனும் இரு மகன்களும், பார்கவி எனும் மகளும் பிறந்தனர்.
# குருமத்தங்காய்

**குருமத்தங்காய்** (தாவர வகைப்பாடு : *Cucumis Melo Agrestis*) என்பது ஒரு காட்டுச்செடி அல்லது கொடி வகையைச் சேர்ந்ததாகும். இதனை இந்தியாவில் தமிழகத்தின் சோளக் காடுகளில் சோளம் அறுவடை செய்த பிறகு காணலாம்.  
இக்காயை வெட்டி உப்புக்கண்டமிட்டுக் காயவைத்து வத்தலாக வறுத்து உண்பர். மிதமான கசப்புச் சுவையைக் கொண்டிருக்கும். நீரிழிவு நோய் போன்றவற்றைக் குறைக்கும் மருத்துவப் பண்பு இருப்பதாகச் சொல்லப்படுகிறது. (?)
# நிலவு மறைப்பு, 31 சனவரி 2018

**நிலவு புவி நிழலினூடாக மேற்குத் தெற்காக (வலமிருந்து இடம்) நகர்ந்து செல்கிறது**  
| காலம் (ம:நிமி:வி) |  |  |
| --- | --- | --- |
| சாரோசு | 124 (49 of 74) |  |
| காம்மா | −0.3014 |  |
| முழுமை | 1:16:04 |  |
| பகுதி | 3:22:44 |  |
| புறநிழல் | 5:17:12 |  |
| P1 | 10:51:15 |  |
| U1 | 11:48:27 |  |
| U2 | 12:51:47 |  |
| Greatest | 13:29:50 |  |
| U3 | 14:07:51 |  |
| U4 | 15:11:11 |  |
| P4 | 16:08:27 | } |
சனவரி 31, 2018 நாளன்று ஒரு முழுமையான நிலவு மறைப்பு நிகழ்ந்தது . இது புவிக்கு மிக அருகில் வரும் போது ஏற்படும் பெருநிலவின் போதும் ஒரு மாதத்தின் இரண்டாவது முழுநிலவின் போதும் நிகழ்ந்தது. எனவே இது **பெரு நீல இரத்த நிலவு** (*super blue blood moon*) என்று அழைக்கப்பட்டது. இது 150 ஆண்டுகளுக்குப் பிறகு வந்த அரிய நிகழ்வாகும். இதே போன்றதொரு நிகழ்வு சனவரி 31, 2037 அன்று நிகழவுள்ளது.
# வேலைக்காரன் (2017 திரைப்படம்)

**வேலைக்காரன்** (Velaikkaran) மோகன் ராஜாவால் எழுதி இயக்கிப்பட்ட 2017இல் வெளிவந்த தமிழ் மொழி அதிரடித் திரைப்படம் ஆகும். இந்தப் படத்தை ஆர்.டி.ராஜா தயாரித்துள்ளார். இத்திரைப்படத்தில் சிவ கார்த்திகேயன், பகத் பாசில், சினேகா மற்றும் நயன்தாரா உள்ளிட்டோர் நடித்துள்ளனர். அனிருத் ரவிச்சந்திரனால் இசையமைக்கப்பட்டு ராம்ஜியால் ஒளிப்பதிவு செய்யப்பட்டுள்ளது. 40 கோடி ரூபாய் செலவில் உருவாக்கப்பட்ட இத்திரைப்படமானது திசம்பர் 22, 2017 அன்று வெளியிடப்பட்டது.
# வேலைக்காரன் (2017 திரைப்படம்)

## நடிப்பு

- சிவ கார்த்திகேயன் - அறிவழகன்
- பகத் பாசில் - ஆதி
- நயன்தாரா - மிர்னலினி
- சினேகா - கஸ்தூரி
- ரோபோ சங்கர் - சின்னத் தம்பி
- பிரகாஷ் ராஜ் - காசி
# முரியா மக்கள்

**முரியா மக்கள்** (**Muria**) பழங்குடி மக்கள் ஆவார். இந்திய அரசு, இம்மக்களை பட்டியல் பழங்குடியினத்தில் வைத்து கல்வி, பொருளாதார சலுகைகள் வழங்குகிறது. முரியா மக்கள், கோண்டுகளின் ஒரு பிரிவினர் ஆவார். முரியா மக்கள் சத்தீஸ்கர் மாநிலத்தின் பஸ்தர் மாவட்டக் காடுகளில் கூட்டமாக சேர்ந்து வாழ்கின்றனர். அனைத்துண்ணிகளான முரியா மக்கள் மது பானம் விரும்பி பருகுவர். முரியா பழங்குடி மக்கள் பாரம்பரியமாக ஒற்றுமையுடன் கூட்டாகக் காடுகளில் உள்ள காய்-கனிகள், இறைச்சிக்கான உணவு, தேன் சேகரித்து தங்கள் பொருளாதாரத்தை வளர்த்துக் கொள்கின்றனர்.  
திருமணத்திற்கு முன், முரியா பழங்குடி இளம் காதலர்கள் பாலுறவில் ஈடுபட தனித் தங்குமிடங்கள் அமைத்துள்ளனர். பெண் கர்ப்பம் தரித்த பிறகே, ஆணுடன் திருமணம் நடத்தி வைக்கும் வழக்கம் உள்ளது.
# முரியா மக்கள்

## வாழிடம்

முரியா மக்கள் தண்டகாரண்யம் பகுதிகளில் ஒன்றான கிழக்கு மத்தியப் பிரதேசம் மற்றும் சத்தீஸ்கர் மாநிலத்தின் பஸ்தர் மாவட்டத்தின் பாயும் இந்திராவதி ஆற்றுப் பகுதியில் கூட்டம் கூட்டமாக வாழ்கின்றனர்.
# முரியா மக்கள்

## சமயம்

முரியா மக்கள் ஆன்ம வாத நம்பிக்கை கொண்டோர் எனிலும் குல தெய்வங்களையும் வழிபடுகின்றனர்.
# ஜான் லீவிஸ் ஹால்

**ஜான் லீவிஸ் ஹால்** (பிறப்பு 21 ஆகத்து 1934) ஒரு அமெரிக்க இயற்பியலாளர் மற்றும் இயற்பியலில் நோபல் பரிசு பெற்றவர். இவர் சீரொளி அடிப்படையில் துல்லிய நிறமாலையியல் துறையில் செய்த ஆய்வுப் பணிக்காக 2005 ஆம் ஆண்டிற்கான இயற்பியலுக்கான நோபல் பரிசு கிடைத்தது. தியோடர் ஹன்சு மற்றும் ராய் கிளாபருடன் இணைந்து பரிசுத்தொகையில் நான்கில் ஒரு பகுதியை பகிர்ந்து பெற்றுக் கொண்டார்.
# ஜான் லீவிஸ் ஹால்

## வாழ்க்கை மற்றும் கல்வி

ஹால் அமெரிக்காவில் உள்ள கொலராடோ மாநிலத்தில் டென்வர் நகரில் பிறந்தார். கார்னிகி தொழில்நுட்ப கல்வி நிறுவனத்தில் மூன்று பட்டங்களை பெற்றார். 1956 இல் இளங்கலை அறிவியல் பட்டம், 1958 ஆம் ஆண்டு முதுகலை அறிவியல் பட்டம் மற்றும் 1961 ஆம் ஆண்டில் முனைவர் பட்டம் (Ph.D) பெற்றார். முனைவர் பட்டத்திற்கு பிந்திய ஆராய்ச்சிப்பணியை வர்த்தக தர சான்று நிறுவன துறையில் முடித்தார். பின்னர் இந்த நிறுவனத்திலேயே 1962 முதல் 2004 ஆம் ஆண்டு வரையிலும் பணி செய்து ஓய்வு பெற்றார். 1967 முதல் கொலராடோ பல்கலைக்கழகத்தில் விரிவுரையாளராகும் இருந்திருக்கிறார்.  
ஹால் அவர்கள் தியோடர் ஹன்சுடன் இணைந்து சீரொளி அடிப்படையில் துல்லிய நிறமாலையியல் துறைப் பற்றிய ஆராய்ச்சியில் முன்னோடிகளாக இருந்தமைக்காக 2005 ஆம் ஆண்டிற்கான நோபல் பரிசில் பாதித் தொகை கிடைத்தது. ஹால் பரிசுத் தொகையை தியோடருடன் பாதி பகிர்ந்து கொண்டார்.
# ஆரண்ய காண்டம்

இரு கைகளை வெட்டிய இராமன், பெரிய குழியில் தள்ளி இலக்குமணன் உயிரோடு புதைத்தல்]]  
யின் காதுகளையும், மூக்கையும் அரித்து கர்வபங்கப்படுத்தும் இலக்குவன்]]  
இறத்தல்]]  
வின் சிறகுகளை வெட்டியெறியும் இராவணன்]]  
கைகளை வெட்டும் இராம -இலக்குவணர்கள்]]  
**ஆரண்ய காண்டம்** தசரதன், கைகேயிக்கு வழங்கிய வரத்தினால், இராமர் பதினான்கு ஆண்டு காடுறை வாழ்க்கைகாக வனம் செல்லும் போது, இலக்குவன் மற்றும் சீதை இராமருடன் செல்கின்றனர். இராம - இலக்குவனர்கள், காட்டில் சித்திரகூடத்தில் தங்கியிருக்கையில், அத்திரி - அனுசுயா முனி இணையர்களின் விருப்பப்படி, அரக்கர்களிடமிருந்து ரிஷிகளையும், வேள்விகளையும் காக்க வேண்டி தண்டகாரண்யம் பகுதியை அடைகின்றனர்.
# ஆரண்ய காண்டம்

## விராதனுக்கு மோட்சம் அளித்தல்

விராதன் முற்பிறவியில் தும்புரு எனும் கந்தர்வர் ஆவான். குபேரனின் சாபத்தால் அரக்கனாகிக் தண்டகாரண்யம் காட்டில் திரிந்தது வாழ்ந்து, இராமாவதாரத்தின் போது இராமன் கையால் இறந்து, சாபவிமோசனம் பெறும் தன்மை இவனுக்கு இருந்தது.
சீதையுடன் இராம – இலக்குமணர்கள் தண்டகாரண்யத்தில் வாழ்ந்திருந்த போது விராதன், சீதையை கவர்ந்து சென்றான். இதனை கண்ட இராம -இலக்குமணர்கள் விராதனின் இரண்டு கைகளை வெட்டி, பெரிய குழி வெட்டி உயிருடன் புதைத்தனர்.